Folketing
2006-01-17

Jeg takker for svaret og må konstatere, at man åbenbart fra Dansk Folkepartis side ikke selv har nogen form for politik på området, heller ikke nogen ideer til, hvad der kunne gøres bedre. Det er jo en tør konstatering, der er til at tage og føle på. Så vil jeg godt høre: Hvad vil man så fra Dansk Folkepartis side gøre, når vi kan konstatere rundtom i kommunerne, at flere og flere familier med børn bliver sat ud af deres bolig, fordi de simpelt hen ikke er i stand til at betale huslejen? Det her kommer til at give børnene nogle knæk, som formentlig vil følge dem for livet. Hvad vil man fra Dansk Folkepartis side gøre for at sikre, at de børn ikke kommer ud for de her problemer fremover? Det er jo ikke, fordi folk ikke gerne vil i arbejde, det er mennesker, som af helt andre årsager ikke er i stand til at tage arbejde. Hvad vil man gøre for at forhindre, at flere og flere familier bliver sat ud af deres bolig? (Kort bemærkning).